Lena Karpunina

Lena Karpunina esset german-russ autoressa qui scrit in Esperanto. Ella nascet in li annu 1963 in Kaluga (Russia) e morit li 4-im de novembre 2013 in Berlin (Germania). 

Personal vive
Lena Karpunina adultijat in Dushanbe (Tadjikistan). In li annu 1986 ella finit su studies quam ingeniera. Poy ella laborat in li automobil-industrie. In li annu 1993 Lena Karpunina translocat a Berlin. Ta ella studiat germanistica in li Humboldt-Universitá. Ella morit in li annu 2013 in Berlin pro cáncere. Ella esset maritat con Gerd Bussing e ella laborat por quelc Esperanto jurnales quam Monato.

Lena Karpunina e Esperanto
Lena Karpunia aprendet Esperanto in li annu 1988. Ella partiprendet in mult international incontras de Esperanto in diferent landes. Ella scrit quelc curt racontas in Esperanto e ganiat quelc premies. 

Lena Karpunina esset membre in li Akademio Literatura de Esperanto.

Ovre
 2001 La Bato (Li Batte): colection de curt racontes.
 2007 Neokazinza Amo (Ne evenit amore)

Categorie: Esperanto